**Հայկ Բերտրան Ունջյան** (անգլ.՝ Haig Bertrand Oundjian, մայիսի 16, 1949(1949-05-16), Փըռլի, Քրոյդոն, Մեծ Լոնդոն), հայկական ծագմամբ բրիտանացի գեղասահորդ, տղամարդկանց մենասահքում Եվրոպայի 1971 թվականի առաջնության բրոնզե մեդալակիր, Մեծ Բրիտանիայի եռակի չեմպիոն (1969, 1970, 1972)։

Կենսագրություն
--------------

Ծնվել է խառը ընտանիքում. մայրը Շոտլանդիայից էր, հայրը` հայ ներգաղթյալ։ Կրտսեր եղբայրը` Պիտեր Ունջյանը, անվանի դիրիժոր է Տորոնտոյում։

### Սիրողական կարիերա

Հայկ Ունջյանը Մեծ Բրիտանիայի եռակի չեմպիոն է (1969, 1970 և 1972 թվականներ)։ 1971 թվականին նա զիջել է իր հայտնի հայրենակից Ջոն Քարիին։

1968-1972 թվականներին նա մասնակցել է ինը միջազգային խոշոր մրցաշարի.

* Եվրոպայի չորս առաջնության (6-րդ տեղ 1969 թվականին Գարմիշ Պարտենկիրխենում, 6-րդ տեղ 1970 թվականին Լենինգրադում, բրոնզե մեդալ 1971 թվականին Ցյուրիխում` զիջելով Չեխոսլովակիայի ներկայացուցիչ Օնդրեյ Նեպելային և խորհրդային մարզիկ Սերգեյ Չետվերտուխինին, 4-րդ տեղ 1972 թվականին Գյոթեբորգում)
* աշխարհի երեք առաջնության (լքել է մրցաշարը 1969 թվականին Կոլորադո Սպրինգսում, 9-րդ տեղ 1970 թվականին Լյուբլյանայում և 6-րդ տեղ 1971 թվականին Լիոնում, որը նրա լավագույն վարկանիշն է աշխարհում
* երկու ձմեռային օլիմպիադայի (17-րդ տեղ 1968 թվականին Գրենոբլում և 7-րդ տեղ 1972 թվականին Սապորոյում)

Սիրողական գեղասահքից Ունջյանը հեռացել է 1972 թվականին, Կալգարիում կայացած աշխարհի առաջնությունից հետո։

### Մասնագիտական կարիերա

Հայկ Ունջյանը Կանադայում եղել է գորգային ծածկույթների վաճառքով զբաղվող ընկերության տնօրեն և մերչանդայզինգի Corporate Couture ընկերության վաճառքի գծով գործընկեր։

Նա շարունակել է ակտիվորեն մասնակցել Անգլիայի մարզական կյանքին։ Նա եղել է, օրինակ, Ուոթֆորդ ֆուտբոլային ակումբի տնօրենը։

2005 թվականին տված հարցազրույցում Ունջյանը հիշում է բարձր մակարդակով սպորտով զբաղվելու ժամանակները. *«Ես մարզվում էի դպրոցի դասերից առաջ, քանի որ երեկոյան բոլոր սահադաշտերը զբաղված էին։ 1968 թվականի Օլիմպիական խաղերի ժամանակ, երբ պատրաստում էի իմ A մակարդակի (A Level) ծրագիրը, ես կարող էի մարզվել միայն շաբաթ օրը ժամը 11-ից մինչև գիշերվա ժամը 1-ը։ Դա ինձ ինքնակարգապահության վարժեցրեց»։*

*«Սպորտն ինձ տվեց ինքնակարգապահություն, շարժառիթ, հարգանք մրցակիցների նկատմամբ և սովորեցրեց պայքարել անհաջողությունների դեմ»։*

2008 թվականից Ունջյանը Maurer Carpets France-ի Էրշտայնում հիմնված SCI H2H ընկերության բաժնետեր է։ Երբ այդ ընկերությունը սնանկացել է, այն ձեռք է բերել SDE ընկերությունը։

Արդյունքներ
-----------

|  |  |  |  |  |  |
| --- | --- | --- | --- | --- | --- |
| **Մրցաշար** | **1968** | **1969** | **1970** | **1971** | **1972** |
| Ձմեռային օլիմպիական խաղեր | 17-րդ |  |  |  | 7-րդ |
| Աշխարհի առաջնություն |  | *լքել է* | 9-րդ | 6-րդ | *լքել է* |
| Եվրոպայի առաջնություն |  | 6-րդ | 6-րդ | 3-րդ | 4-րդ |
| Մեծ Բրիտանիայի առաջնություն | 2-րդ | 1-ին | 1-ին | 2-րդ | 1-ին |
|  |

Ծանոթագրություններ
------------------

1. ↑  «Haig Oundjian»
2. ↑  «Haig Oundjian at the Olympics. Results in the Olympic Games»
3. ↑  «Oundjian 'lost a packet' as recollections of Watford's 2002/03 season continue»
4. ↑  Haig Oundjian sur le site Growing Business(չաշխատող հղում)

Արտաքին հղումներ
----------------

* Notice dans une base relative au sport: Sports Reference Archived 2016-12-03 at the Wayback Machine.
* Figure Skating - Haig Oundjian - Results
* Companies House. Haig Bertrand OUNDJIAN